CELEX: 62007CA0556
Language: el
Date: 2009-03-05 00:00:00
Title: Υπόθεση C-556/07: Απόφαση του Δικαστηρίου (τρίτο τμήμα), της 5ης Μαρτίου 2009 — Επιτροπή των Ευρωπαϊκών Κοινοτήτων κατά Γαλλικής Δημοκρατίας (Παράβαση κράτους μέλους — Κοινή αλιευτική πολιτική — Κανονισμός (ΕΚ) 894/97 — Παρασυρόμενα δίχτυα — Έννοια — Δίχτυα αλιείας ‘απλάδια για τόνο’ — Απαγόρευση της αλίευσης ορισμένων ειδών — Κανονισμοί (ΕΟΚ) 2847/93 και (ΕΚ) 2371/2002 — Απουσία συστήματος αποτελεσματικού ελέγχου προς διασφάλιση της τήρησης αυτής της απαγόρευσης)

1.5.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 102/8
            
         Απόφαση του Δικαστηρίου (τρίτο τμήμα) της 5ης Μαρτίου 2009 — Επιτροπή των Ευρωπαϊκών Κοινοτήτων κατά Γαλλικής Δημοκρατίας
   (Υπόθεση C-556/07) (1)
   
   (Παράβαση κράτους μέλους - Κοινή αλιευτική πολιτική - Κανονισμός (ΕΚ) 894/97 - Παρασυρόμενα δίχτυα - Έννοια - Δίχτυα αλιείας ‘απλάδια για τόνο’ - Απαγόρευση της αλίευσης ορισμένων ειδών - Κανονισμοί (ΕΟΚ) 2847/93 και (ΕΚ) 2371/2002 - Απουσία συστήματος αποτελεσματικού ελέγχου προς διασφάλιση της τήρησης αυτής της απαγόρευσης)
   2009/C 102/11
   Γλώσσα διαδικασίας: η γαλλική
   
      Διάδικοι
   
   
      Προσφεύγουσα: Επιτροπή των Ευρωπαϊκών Κοινοτήτων (εκπρόσωποι: M. Nolin και M. van Heezik)
   
      Καθής: Γαλλική Δημοκρατία (εκπρόσωποι: G. de Bergues και A.-L. During)
   
      Αντικείμενο
   
   Παράβαση κράτους μέλους — Κοινή αλιευτική πολιτική — Κανονισμοί (ΕΟΚ) 2847/93 του Συμβουλίου, της 12ης Οκτωβρίου 1993, για τη θέσπιση συστήματος ελέγχου της κοινής αλιευτικής πολιτικής (ΕΕ L 261, σ. 1), και (ΕΚ) 2371/2002 του Συμβουλίου, της 20ής Δεκεμβρίου 2002, για τη διατήρηση και βιώσιμη εκμετάλλευση των αλιευτικών πόρων στο πλαίσιο της κοινής αλιευτικής πολιτικής — Αποδοχή, εκ μέρους των εθνικών αρχών, της αλίευσης τόνου με απλάδια παρά την κοινοτική απαγόρευση των παρασυρόμενων διχτυών μήκους 2,5 χιλιομέτρων και άνω — Απουσία συστήματος αποτελεσματικού ελέγχου προς διασφάλιση της τήρησης αυτής της απαγόρευσης
   
      Διατακτικό
   
   Το Δικαστήριο αποφασίζει:
   
               1)
            
            
               H Γαλλική Δημοκρατία, παραλείποντας να ελέγξει, να επιθεωρήσει και να επιτηρήσει προσηκόντως την άσκηση της αλιείας, ιδίως σε σχέση με την απαγόρευση της χρησιμοποίησης παρασυρόμενων διχτυών για την αλίευση ορισμένων ειδών, και μη μεριμνώντας ώστε να λαμβάνονται κατάλληλα μέτρα κατά των υπευθύνων για παραβάσεις της κοινοτικής νομοθεσίας όσον αφορά τη χρήση παρασυρόμενων διχτυών, παρέβη τις υποχρεώσεις που υπέχει από τα άρθρα 2 και 31, παράγραφοι 1 και 2, του κανονισμού (ΕΟΚ) 2847/93 του Συμβουλίου, της 12ης Οκτωβρίου 1993, για τη θέσπιση συστήματος ελέγχου της κοινής αλιευτικής πολιτικής, όπως τροποποιήθηκε με τον κανονισμό (ΕΚ) 2846/98 του Συμβουλίου, της 17 Δεκεμβρίου 1998, καθώς και από τα άρθρα 23, παράγραφοι 1 και 2, 24 και 25, παράγραφοι 1 και 2, του κανονισμού (ΕΚ) 2371/2002 του Συμβουλίου, της 20ής Δεκεμβρίου 2002, για τη διατήρηση και βιώσιμη εκμετάλλευση των αλιευτικών πόρων στο πλαίσιο της κοινής αλιευτικής πολιτικής.
            
         
               2)
            
            
               Καταδικάζει τη Γαλλική Δημοκρατία στα δικαστικά έξοδα.
            
         
      (1)  ΕΕ C 37 της 9.2.2008.